ДО

ОБЩИНСКИ СЪВЕТ

ТРЯВНА

ПРЕДЛОЖЕНИЕ

от Денчо Минев
Кмет на Община Трявна
ОТНОСНО: Разрешаване за формиране на паралелки в ОУ „Васил Левски” – гр. Плачковци през учебната 2026/2027 г. 
УВАЖАЕМИ ОБЩИНСКИ СЪВЕТНИЦИ,

Постъпило е предложение с вх. № 2600-51/30.07.2026 г. от г-жа Даниела Белчева – директор на ОУ „Васил Левски“ – гр. Плачковци, за разрешение за формиране на паралелки в училището с брой ученици под регламентирания минимум, както следва:
· I клас – една паралелка – 5 ученици – процедура по чл. 69, ал. 1, ал. 2 и ал. 3 от Наредбата;

· III и IV клас – една слята паралелка – 3 ученици (2 ученици от III клас и 1 ученик от IV клас) – процедура по чл. 69, ал. 1, ал. 2 и ал. 3 от Наредбата;

· V и VI клас – една слята паралелка – 7 ученици (1 ученик от V клас и 6 ученици от VI клас) – процедура по чл. 69, ал. 1, ал. 2 и ал. 3 от Наредбата.

Мотивите на училищното ръководство са следните:
· Училището осъществява обучението на ученици от гр. Плачковци, прилежащите населени места и квартали, като осигурява достъп до образование на всички деца от училищна възраст.
· Обучението се осъществява от квалифицирани педагогически специалисти и съобразно съвременните образователни изисквания. Учениците се представят успешно на националното външно оценяване, олимпиади, състезания и конкурси.
· Материално-техническата база е в добро състояние. Сградата е санирана, всички класни стаи са оборудвани с климатици, ремонтиран е физкултурният салон, а спортната база на открито осигурява добри условия за провеждане на учебния процес.
· Училището работи по национални програми и проекти и е одобрено по процедура BG- BG-RRP-1.015 „Училищна STEM среда“, като са обновени и оборудвани учебни помещения със съвременна техника.
· ОУ „Васил Левски“ е организатор и активен участник в обществения и културния живот на гр. Плачковци и община Трявна, а учениците достойно представят училището на общински, областни и национални прояви.
· Основна мисия на училището е осигуряването на достъпно и качествено образование, предотвратяване обезлюдяването на населеното място и създаване на условия за задържане на младите хора.
Предвид гореизложеното предлагам Общински съвет – Трявна да вземе следното

Р Е Ш Е Н И Е :

На основание чл. 21, ал. 1, т. 23 от ЗМСМА,  чл. 69, ал. 1 и ал. 2 и ал.3 от Наредбата за финансирането на институциите в системата на предучилищното и училищното образование и във връзка с чл. 68, ал.2, ал. 3, ал. 4, т. 1 от същата Наредба, Общински съвет – Трявна
Р Е Ш И:
1. Дава съгласие в ОУ „Васил Левски“ – гр. Плачковци през учебната 2026/2027 година да бъдат формирани следните паралелки:

· I клас – една паралелка – 5 ученици;

· III и IV клас – една слята паралелка – 3 ученици (2 ученици от III клас и 1 ученик от IV клас);

· V и VI клас – една слята паралелка – 7 ученици (1 ученик от V клас и 6 ученици от VI клас).

2. Допълнителните средства за обезпечаване на учебния процес извън определените по единните разходни стандарти се осигуряват по реда на чл. 68, ал. 4, т. 1 от Наредбата за финансирането на институциите в системата на предучилищното и училищното образование.

3. Упълномощава кмета на община Трявна да отправи мотивирано искане до началника на Регионално управление на образованието – Габрово за разрешаване формирането на посочените маломерни и слети паралелки по реда на чл. 69, ал. 1, ал. 2 и ал. 3 от Наредбата за финансирането на институциите в системата на предучилищното и училищното образование.

Приложение: Копие от предложението на директора на ОУ „Васил Левски“ – гр. Плачковци с вх. № 2600-51/30.07.2026 г.

